**Zväz chovateľov slovenského strakatého dobytka -družstvo, Sv. Michala 4, 934 01 Levice**

Email: zchssd@simmental.sk tel.:036-6229669



**Z Á P I S N I C A**

**zo zasadnutia výberovej komisie pre plemeno Slovenské strakaté**

Dňa 3.2.2016 sa konalo zasadnutie výberovej komisie pre Slovenský strakatý dobytok v priestoroch Masarykovho dvora ú Vígľaš, Pstruša/ so začiatkom o 10.30 hod.

Prítomní členovia jednomyseľne schválili návrh programu, ktorý bol zasielaný spolu s pozvánkou. Jednotlivých prítomných privítal na zasadnutí predseda výberovej komisie ( ďalej len VK) Ing. Matúš Kohút.

V bode 2 –vyhodnotenie činnosti VK predniesol Ing. Kohút prítomným členom, kompletný sumár výsledkov práce jednotlivých členov VK v tomto znení:

V rámci trojročného cyklu – preschválenia na ŠCH prebehli tieto v roku 2015 už na týchto podnikoch

Agrodružstvo Bystré – 5.11.2015

PD Sekčov Tulčík – 10.11.2015

PD Jur nad Hronim – 13.11.2015

PPD Prašice – 19.11.2015

AGROFARMA – K, Kijovský, Medzany – 20.11.2015

PoD Ondava Stropkov – 22.12.2015

ŠCH Košolná –Dlhá, PD Horná Nitra Nedožery -Brezany zanikli z dôvodu ukončenia činnosti chovu plemena Slovenské strakaté.

**V roku 2016 by mali byť preschválené následovne chovy:**

RaVOD Pata, PD Bátovce, PD Mestečko, MkM Stred s.r.o., RD Cerovan Cerovo, PD Trenčianská Turná, PD Smrečany

**Základné výbery býkov:**

Celkovo prebehlo 28 základných výberov na jednotlivých podnikoch. Do hodnotenia vstúpili býky po 16 otcoch, bolo naviac synov po býkoch: ZAX010 – ZAUBER – 12 synov, HW032 BARNUM – 12 synov, HW033 - WILLE 8 synov, HW036 - WALDBRAND – 9 synov, HUS009 – OETZI -1, HUC002 – HAERTSFELD- 8 synov, RAO040 VANADIN – 4 synovia, STG 008 SAMLAND – 3 synovia, RAO037 REUMUT -3 synovia, HOS005 HIRMER – 1 syn, RSS570- 1 syn, HW035 WALDHOER - 1 syn, HW027 – WEIGL - 1 syn, 4 býci plemena braunvieh /WES - 2, HSL-1,EMO-1/.

**Výsledky :**

|  |  |  |  |  |  |  |
| --- | --- | --- | --- | --- | --- | --- |
| **Parameter**  | **2010**  | **2011**  | **2012**  | **2013**  |  **2014** |  **2015** |
| **Počet zaradených**  | **68**  | **66**  | **65**  | **58**  | **57** | **68** |
| **Ø Hmotnosť**  | 610,61  | 599,24  | 618,67  | 646,38  | 606,75 | **587,45** |
| **Výš. kohútik**  | 135,95  | 135,45  | 137,95  | 139,14  | 136,37 | **135,77** |
| **Výš. kríže**  | 139,36  | 138,74  | 140,94  | 141,65  | 139,42 | **137,71** |
| **Dĺžka trupu**  | 93,94  | 91,83  | 86,82  | 86,29  | 82,79 | **82,08** |
| **Obvod hrudníka**  | 200,45  | 197,92  | 201,97  | 203,24  | 201,63 | **200,11** |
| **PDP g**  | 1211  | 1221  | 1191  | 1188  | 1196 | **1204** |
| **Vek pri hodnotení**  | 481  | 466,72  | 494,17  | 521,5  | 496 | **462,11** |
| **Veľkosť**  | 7,70  | 7,78  | 7,53  | 7,60  | 7,53 | **7,48** |
| **Stavba**  | 7,11  | 7,19  | 6,96  | 7,00  | 6,84 | **6,83** |
| **Končatiny**  | 6,80  | 6,80  | 6,82  | 6,81  | 6,61 | **6,57** |
| **Zadok**  | 7,04  | 7,04  | 6,98  | 6,77  | 6,79 | **6,71** |
| **Osvalenie**  | 6,80  | 6,64  | 6,81  | 6,70  | 6,66 | **6,69** |

U býkov v roku 2015 došlo k poklesu veku pri hodnotení zo 496 dní na 462 dní čo je viac ako jeden mesiac avšak pozitívne treba vnímať najmä priemerný denný prírastok 1204 gramov, ktorý je za posledných 5 rokov najvyšší. Samozrejme tým došlo aj k zníženiu priemernej hmotnosti pri hodnotení o cca 20 kg. Pozitívne vnímame najmä fakt, že tým, že sa hodnotili mladšie zvieratá dosiahnuté parametre boli na úrovni parametrov predchádzajúceho roka v niektorých dokonca lepšie. Je vidieť, že producenti býkov vedia a veľmi dobre pripravujú býkov do základných výberov. Tento rok bol aj z hľadiska dopytu po býkoch plemena Slovenské strakaté lepší, kde išlo do základného výberu o 11 zvierat viac, ale na druhej strane sa aj viac zvierat predali v porovnaní s minulým rokom a to o 10 viac. Zvýšený záujem sme evidovali hlavne zo strany samo hospodáriacich roľníkov.

Najlepší priemerný denný prírastok dosiahol býk: WALORB, narodený 27.9.2014 –SK000812087556 z PD Agrodružstva Bystré – hodnotený 5.11.2015 vo veku 404 dní /13,5 mesiaca/ pri hmotnosti 650 kg s PDP 1552 gramov. VK-136- VKR-138 -DT-80- OH-205

Hodnotenie: Veľkosť – 9, Stavba -8, Končatiny – 6, Zadok -7, Osvalenie - 7



V roku 2016 budú prebiehať jednotlivé výbery na základe produkcie býkov od jednotlivých chovateľov , prípadne na základe požiadavky trhu. Predpokladáme , že do základného výberu pôjde cca rovnaký počet býkov ako v roku 2015.

Diskusia:

V diskusii bolo prezentovaných viacero pripomienok v rámci výberov býkov prípadne vecí nepriamo súvisiacich s prácou VK, ale s chovom plemena v SR.

MVDr. Ľuptáková – vyjadrila sa najmä k dosiahnutým hodnotám býkov, najmä čo sa týka veľkosti, resp. hodnôt dosiahnutých v rámci a priemernej známke. Že či hodnotení býci zodpovedajú štandardu a či sú dosiahnuté hodnoty pozitívne?, nakoľko Ing. Kohút hodnotí býkov pozitívne.

Ing. Kohút – reagoval na to, že jednotlivé hodnoty sú pozitívne aj keď niektoré čísla, vykazujú známky nižších hodnôt. Záleží to každoročne od otcov jednotlivých býkov, ktorí sú nositeľmi niektorých vlastností. Môže dôjsť k tomu, že je viacero synov v hodnotení, ktorí sú práve po otcovi, ktorý je nositeľom napr. nižšieho rámca a to môže ovplyvniť priemernú hodnotu u hodnotených zvierat. Podľa tabuľky sme niekde na úrovni roka 2011, treba však povedať že hodnotíme stále mladšie zvieratá a na tento vek sú jednotlivé dosiahnuté hodnoty pozitívne.

MVDr. Ľuptáková – reagovala, či by netreba prehodnotiť priemerné hodnoty resp. limity , ktoré sú dané pre jednotlivé vekové kategórie býkov, či sú aktuálne. Prípadne vypočítať nejaké priemerné hodnoty za obdobie napr. posledných 5 rokov a tieto by mali byť východiskovými hodnotami pre hodnotenie býkov.

Ing. Huba – zhodnotil, že situácia v ŠCH, veľmi dobrá . Veľmi slušná úžitkovosť, treba stále do popredia stavať celoživotnú úžitkovosť, dlhovekosť, tiež pozitívne hodnotil vek jalovíc pri prvom otelené , ktorý sa každoročne znižuje. V ŠCH je dosahovaný niekde na urovni 27,5-28,5 mesiaca....

Ing. Kohút – reagoval, že nie je s tým problém, vieme to spraviť a stanoviť nové tabuľkové hodnoty pre základné výbery býkov

* Viacerí prítomní tiež súhlasili s potrebou aktualizácie stanovenia minimálnych váhových a meraných znakov pre hodnotenie.

Ing. Salagová – poďakovala za pozvanie a navrhla aby tie ŠCH , ktoré z nejakého dôvodu zanikli, boli aj oficiálne zrušené na základe zákona a štatútu VK.

Ing. Kohút – reagoval, že ZCHSSD zašle návrhy na zrušenie chovov , ktoré boli ŠCH a ktoré ukončili svoju činnosť

Záver:

 V rámci stanovenia priemerných hodnôt, budeme spolupracovať s členmi šľachtiteľskej rady , kde by mala padnúť diskusia na túto tému v apríli 2016. Ing. Kohút poďakoval, prítomným za dobrú spoluprácu v roku 2015 a spomenul, že v tom novom sa teší na vzájomné stretnutia nielen v rámci práce VK ,ale aj na rôznych akciách .

 predseda výberovej komisie

Ing. Kohút Matúš